पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। उद्योगपति आरएस चौहान के खाते से दो महीने पहले नेटबैंकिंग के जरिए पचास लाख रुपए दो अन्य खातों में ट्रांसफर करने वाले पांच आरोपियों को साइबर पुलिस गिरफ्तार कर चुकी है। इस मामले में पुलिस की विवेचना जैसे-जैसे आगे बढ़ रही है, कॉल डिटेल के आधार पर आरोपियों की संख्या भी बढ़ती जा रही है।
इस गिरोह की एक महिला को रिमांड पर लेकर साइबर पुलिस की टीम अन्य आरोपियों की गिरफ्तारी के लिए मुंबई और बिहार में डेरा डाले हुए हैं। चौहान के खाते से रुपए जयपुर और गाजीपुर (उप्र) के खातों में ट्रांसफर किए गए थे। पुलिस अब तक इस मामले में इंडसइंड बैंक की जौहरी बाजार, जयपुर ब्रांच के मैनेजर सेबी फ्लिप, एक अन्य अधिकारी संजय पुरुषवानी, मुंबई के एनएसयूआई नेता निखिल कांबले, वाराणसी निवासी राकेश राठौर और माधुरी एस. पटवा को गिरफ्तार कर चुकी है।
पुलिस ने माधुरी को रिमांड पर लिया है। पुलिस को चंद्रकांत कांबले एवं प्रभु पटवा समेत अन्य आरोपियों की तलाश है। एडीजी साइबर सेल शैलेष सिंह इस गिरोह के दो आरोपी सिराज खान और प्रमोद यादव पर दस-दस हजार रुपए का इनाम घोषित कर चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn